Kapitalina Erić
<s>Kapitalina Erić (Ačinsk, 7. novembar 1919 — Beograd, 19. septembar 2009) je bila srpska pozorišna, filmska i TV glumica.</s>

<s>Biografija 
Rođena je u mestu Ačinsk u Sibiru u današnjoj Rusiji.</s><s>Još kao beba došla je sa roditeljima u selo Čelopek kod Zvornika odakle joj je bio otac Aleksa Erić.</s><s>Majka je bila Filisata, Ruskinja, ljubitelj pozorišta.</s><s>Detinjstvo je provela u okolini Zvornika gde je pohađala osnovnu školu u selu Tršiću.</s><s>Posle toga je školovanje nastavila u Beogradu.</s><s>Bila je član Jugoslovenskog dramskog pozorišta od osnivanja 1947. godine.</s>

<s>U periodu 1952-1998 ostvarila je 43 uloge u filmovima i TV serijama.</s><s>Neke od značajnijih uloga bile su u delima: Dva pogleda kroz ključaonicu (1960), Jerma (1961), Jegor Buličov (1967), Jednog dana, jednom čovjeku (1968), Izgubljeni sin (1970), Pozorište u kući (1972-1973), Devojka brža od konja (1974), Golgota (1975), Bulevar revolucije (1992), Tri palme za dve bitange i ribicu (1998).</s>

<s>Poslednju predstavu je igrala u svojoj 85. godini.</s><s>Bila je to jednočinka „Unapred plaćeno milosrđe“ Kšištofa Zanusija.</s><s>Igrala ju je sa Radom Đuričin u Bitef teatru, a gostovali su i u Sloveniji.</s><s>Napisala je autobiografsku knjigu „Od Sibira do Cvetnog trga“ .</s><s>Bila je udata za glumca Ljubomira Bogdanovića kome je i posvetila knjigu.</s>

<s>Poslednji deo života provela je u Domu penzionera Voždovac.</s><s>Tu je i nastupala sa Radom Đuričin, Jelenom i Ivanom Žigon.</s><s>Preminula je u Beogradu 19. septembra 2009. godine i kremirana u krugu porodice po sopstvenoj želji.</s>

<s>Pozorište u Zvorniku je od 10. oktobra 2010. godine ponelo ime po Kapitalini Erić.</s>

<s>Reference</s>

<s>Spoljašnje veze 
 
 Želela sam da budem gospođa ministarka - intervju („Politika“, 3. mart 2009)
 Sećanje: Kapitalina Erić („Politika“, 10. novembar 2009)</s>

<s>Srpske pozorišne glumice
Srpske filmske glumice
Srpske televizijske glumice
Jugoslavenske teatarske glumice
Jugoslavenske filmske glumice
Jugoslavenske televizijske glumice
Srbi u Rusiji
Biografije, Zvornik</s>

